R E P U B L I K A S R B I J A

NARODNA SKUPŠTINA

01 Broj 06-2/61-21

11. mart 2021. godine

B e o g r a d

**Z A P I S N I K**

**DRUGE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 9, 10. I 11. MARTA 2021. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 141 narodni poslanik, a primenom elektronskog sistema za glasanje utvrđeno je da je u sali prisutno 189 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od ministra zaštite životne sredine, Mirsad Hodžić, predstavnik Poslaničke grupe UJEDINjENA DOLINA - SDA SANDžAKA - od predsednika Vlade i ministra građevinarstva, saobraćaja i infrastrukture, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva građevinarstva, saobraćaja i infrastrukture i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: prof. dr Dragoljub Acković, Dušan Bajatović, Arđend Bajrami, Miloš Banđur, Zoran Bojanić, Milan Đurica, Ilija Životić, Marko Zeljug, Krsto Janjušević, Dragomir Karić, Borisav Kovačević, Miroslav Kondić, Nikola Lazić, Sofija Maksimović, Dragan D. Marković, prof. dr Predrag Marković, Jelena Mijatović, Marko Mladenović, Olivera Nedeljković, Vesna Nedović, Milica Nikolić, Ljubo Petrović, Mira Petrović, Milena Popović, Misala Pramenković, Marina Raguš, Katarina Rakić, Života Starčević, Ivan Tasovac, Smilja Tišma, Marija Todorović, Zoran Tomić, prof. dr Jahja Fehratović, Toma Fila, Srbislav Filipović, Aleksandar Čotrić, Adam Šukalo, Petar Vesović, Aco Petrović, Ljiljana Kuzmanović-Vujaković, Marina Mirković i Nikola Kožović.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Ane Karadžić da se dnevni red dopuni tačkom - Predlog zakona o izmenama Zakona o sudijama, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 190 prisutnih narodnih poslanika, sedam je glasalo za, a 183 nisu glasala), predlog narodnog poslanika Đorđa Komlenskog da se dnevni red dopuni tačkom - Predlog zakona o izmenama Zakona o izvršenju i obezbeđenju, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Đorđa Komlenskog, od 190 prisutnih narodnih poslanika, 14 je glasalo za, a 176 nije glasalo) i predlog narodnog poslanika Bojana Torbice da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 189 prisutnih narodnih poslanika, 16 je glasalo za, a 173 nisu glasala).

Narodna skupština je, većinom glasova (od 188 prisutnih narodnih poslanika, 173 su glasala za, a 15 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički jedinstveni pretres o:**

**- Predlogu zakona o potvrđivanju Konvencije o trgovini žitaricama, 1995,** koji je podnela Vlada (broj 011-284/21 od 19. februara 2021. godine) i

**- Predlogu zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje,** koji je podnela Vlada (broj 011-283/21 od 19. februara 2021. godine);

**2. zajednički jedinstveni pretres o:**

**-** **Predlogu odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge**, koji je podnela Vlada (broj 119-285/21 od 19. februara 2021. godine) i

**-** **Predlogu kandidata za izbor članova Veća Agencije za sprečavanje korupcije**, koji je podnela ministar pravde (broj 119-267/21 od 18. februara 2021. godine).

Narodna skupština je, većinom glasova (od 188 prisutnih narodnih poslanika, 173 su glasala za, a 15 nije glasalo), utvrdila dnevni red Druge sednice Prvog redovnog zasedanja Narodne skupštine Republike Srbije u 2021. godini, u celini.

**Tako utvrđeni dnevni red je sledeći:**

**1. Predlog zakona o potvrđivanju Konvencije o trgovini žitaricama, 1995**, koji je podnela Vlada (broj 011-284/21 od 19. februara 2021. godine)

**2. Predlog zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje,** koji je podnela Vlada (broj 011-283/21 od 19. februara 2021. godine)

**3.** **Predlog odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge,** koji je podnela Vlada (broj 119-285/21 od 19. februara 2021. godine)

**4.** **Predlog kandidata za izbor članova Veća Agencije za sprečavanje korupcije,** koji je podnela ministar pravde (broj 119-267/21 od 18. februara 2021. godine)

**5. Izveštaj o radu Agencije za energetiku Republike Srbije za 2019. godinu** (broj 02-669/20 od 1. juna 2020. godine) **sa predlogom Zaključka Odbora za privredu, regionalni razvoj, trgovinu, turizam i energetiku od 19. februara 2021. godine.**

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Aleksandar Vulin, ministar unutrašnjih poslova, Zoran Lazić, vršilac dužnosti sekretara Ministarstva unutrašnjih poslova, Nenad Katanić, pomoćnik ministra poljoprivrede, šumarstva i vodoprivrede, Zoran Lazarov, pomoćnik ministra unutrašnjih poslova i Milan Ćuprić, viši savetnik u Ministarstvu poljoprivrede, šumarstva i vodoprivrede.

Zatim je Narodna skupština prešla na rad po utvrđenom dnevnom redu sednice, odnosno na **zajednički jedinstveni pretres o 1. i 2. tački dnevnog reda.**

Predsednik je, saglasno članu 170. stav 1, a shodno članu 157. stav 2. Poslovnika, otvorio zajednički jedinstveni pretres o:

**- Predlogu zakona o potvrđivanju Konvencije o trgovini žitaricama, 1995, i**

**- Predlogu zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje.**

Uvodno izlaganje o predlozima zakona podneo je predstavnik predlagača Aleksandar Vulin, ministar unutrašnjih poslova.

U zajedničkom jedinstvenom pretresu učestvovali su narodni poslanici: Marijan Rističević, izvestilac Odbora za poljoprivredu, šumarstvo i vodoprivredu, Aleksandar Marković, izvestilac Odbora za odbranu i unutrašnje poslove, Jelena Žarić Kovačević, izvestilac Odbora za ustavna pitanja i zakonodavstvo, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Jasmina Karanac, predstavnik Poslaničke grupe Socijaldemokratska partija Srbije, Arpad Fremond, predstavnik Poslaničke grupe SAVEZ VOJVOĐANSKIH MAĐARA, Dijana Radović, predstavnik Poslaničke grupe SOCIJALISTIČKA PARTIJA SRBIJE (SPS), Marijan Rističević, predstavnik Poslaničke grupe „Aleksandar Vučić - za našu decu“, Milija Miletić i Vladan Glišić (povodom čijeg izlaganja se za reč javio ministar Aleksandar Vulin).

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Žarku Mićinu, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

U nastavku zajedničkog jedinstvenog pretresu učestvovali su narodni poslanici: Aleksandar Mirković (povodom čijeg izlaganja se za reč javio ministar Aleksandar Vulin), Samira Ćosović, Marija Jevđić, dr Ljubinko Rakonjac, dr Muamer Bačevac, Adrijana Pupovac, Bojan Torbica, Nataša Ljubišić i Boris Bursać, zatim je predsedavajuća Elvira Kovač, potpredsednik Narodne skupštine odredila pauzu od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa učestvovali su narodni poslanici: Ljiljana Malušić, Marijan Rističević, Ana Beloica, Ilija Matejić, Milanka Jevtović Vukojičić, Nenad Baroš (povodom čijeg izlaganja se za reč javio ministar Aleksandar Vulin, zatim je na povredu člana 107. Poslovnika ukazao narodni poslanik Milenko Jovanov, povodom čijeg izlaganja se za reč javio ministar Aleksandar Vulin), Nevenka Kostadinova, Veroljub Arsić, Ana Karadžić, prof. dr Vladimir Marinković, Janko Langura (zatim je na povredu člana 107. Poslovnika ukazala narodni poslanik Snežana Paunović), prof. dr Marko Atlagić, Miloš Terzić, Mladen Bošković, Sandra Božić i Marijan Rističević, predstavnik Poslaničke grupe „Aleksandar Vučić - za našu decu“, kao i predstavnik predlagača Aleksandar Vulin.

Zatim je predsednik zaključio zajednički jedinstveni pretres o predlozima zakona iz tačaka 1. i 2. dnevnog reda.

Prvog dana rada, sednica je završena u 17 časova i 55 minuta.

**Drugi dan rada – 10. mart 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 126 narodnih poslanika i da postoje uslovi za rad Narodne skupštine.

Predsednik je obavestio da su sprečeni da sednici prisustvuju narodni poslanici Borisav Kovačević, Đorđe Komlenski i Aco Petrović.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Dušan Bajatović, Arđend Bajrami, Nadije Bećiri, Zoran Bojanić, Nikola Vojinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Vladan Zagrađanin, Marko Zeljug, Enis Imamović, Marija Jevđić, mr Jadranka Jovanović, Nataša Jovanović, doc. dr Mihailo Jokić, Aleksandar Jugović, Šaip Kamberi, Ana Karadžić, Dragomir Karić, Jovan Kolundžija, Miroslav Kondić, Selma Kučević, Nikola Lazić, Miodrag Linta, Sofija Maksimović, Dragan D. Marković, Marko Mladenović, Olivera Nedeljković, Vesna Nedović, Milica Nikolić, Slađana Nikolić, prof. dr Aleksandra Pavlović Marković, dr Balint Pastor, Zoltan Pek, Goran Pekarski, Đuro Perić, Ljubo Petrović, Mira Petrović, Tamara Pilipović, Milena Popović, Marina Raguš, Katarina Rakić, Vesna Ranković, Jelica Sretenović, Života Starčević, prof. dr Goran Tasić, Ivan Tasovac, Smilja Tišma, Marija Todorović, Zoran Tomić, dr Emeše Uri, prof. dr Jahja Fehratović, Toma Fila, Srbislav Filipović, Mirsad Hodžić, Ljiljana Kuzmanović-Vujaković i Marina Mirković.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Tatjana Matić, ministar trgovine, turizma i telekomunikacija, Maja Popović, ministar pravde, Milan Dobrijević, vršilac dužnosti pomoćnika ministra trgovine, turizma i telekomunikacija, Jovan Ćosić, pomoćnik ministra pravde i Vladimir Vinš, viši savetnik u Ministarstvu pravde.

Zatim je Narodna skupština nastavila rad i prešla na **zajednički jedinstveni pretres o predlozima akata iz tačaka 3. i 4. dnevnog reda.**

Predsednik je, saglasno članu 192. stav 3, a shodno članu 157. stav 2. Poslovnika, otvorio **zajednički jedinstveni pretres o**:

**- Predlogu odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge** i

**- Predlogu kandidata za izbor članova Veća Agencije za sprečavanje korupcije.**

Predlog odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge obrazložila je predstavnik predlagača Tatjana Matić, ministar trgovine, turizma i telekomunikacija.

U zajedničkom jedinstvenom pretresu učestvovao je narodni poslanik dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, nakon čijeg izlaganja je predsednik odredio pauzu od 45 minuta.

Nakon pauze, sednica je nastavljena u 11 časova i 35 minuta.

Predlog kandidata za izbor članova Veća Agencije za sprečavanje korupcije, obrazložila je predlagač Maja Popović, ministar pravde.

U nastavku zajedničkog jedinstvenog pretresa učestvovali su narodni poslanici: Nataša Mihailović-Vacić, zamenik predsednika Poslaničke grupe Socijaldemokratska partija Srbije, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javila ministar Maja Popović), Nevena Đurić, predstavnik Poslaničke grupe „Aleksandar Vučić - za našu decu“ (nakon čijeg izlaganja je predsedavajući dr Vladimir Orlić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova), mr Đorđe Kosanić, Misala Pramenković, Marijan Rističević, Zvonimir Stević, mr Slavenko Unković, Adam Šukalo, Nina Pavićević i prof. dr Vladimir Marinković, nakon čega je predsedavajući odredio pauzu od jednog časa.

Posle pauze, sednica je nastavljena u 15 časova i pet minuta.

U nastavku zajedničkog jedinstvenog pretresa učestvovali su narodni poslanici: Snežana Paunović, Rajka Matović, Branimir Jovanović, Ana Pešić, Sanja Jefić Branković, Svetlana Milijić, Ivana Nikolić, Đorđe Dabić, Milimir Vujadinović, Nebojša Bakarec, Dejan Kesar, Uglješa Mrdić, Tomislav Janković, Aleksandar Mirković, Ljiljana Malušić, Veroljub Arsić, prof. dr Marko Atlagić, Sandra Božić, dr Vladimir Orlić i dr Aleksandar Martinović, predsednik Poslaničke grupe „Aleksandar Vučić - za našu decu“ (povodom čijeg izlaganja se za reč javila ministar Maja Popović).

Zatim je predsednik zaključio zajednički jedinstveni pretres o predlozima akata iz tačaka 3. i 4. dnevnog reda.

Drugog dana rada, sednica je završena u 18 časova i 40 minuta.

**Treći dan rada – 11. mart 2021. godine**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 91 narodni poslanik, a primenom elektronskog sistema za glasanje utvrđeno je da su u sali prisutna 152 narodna poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva za rad, zapošljavanje, boračka i socijalna pitanja, Zagorka Aleksić, predstavnik Poslaničke grupe JEDINSTVENA SRBIJA (JS) - od predsednika Vlade, Zoltan Pek, predstavnik Poslaničke grupe SAVEZ VOJVOĐANSKIH MAĐARA - od ministra omladine i sporta, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) – od predsednika Vlade i doc. dr Mihailo Jokić, predstavnik Poslaničke grupe „Aleksandar Vučić - za našu decu“- od Ministarstva finansija i Ministarstva državne uprave i lokalne samouprave.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnom poslaniku radi popune upražnjenog poslaničkog mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Jeleni Kocić, izabranoj sa Izborne liste ALEKSANDAR VUČIĆ – ZA NAŠU DECU.

Zatim je narodni poslanik Jelena Kocić, saglasno članu 17. Zakona o Narodnoj skupštini, položila zakletvu, nakon čega joj je predsednik čestitao na izboru i poželeo uspeh u budućem radu.

\* \*

\*

Predsednik je obavestio da je sprečen da sednici prisustvuje narodni poslanik Borisav Kovačević.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Dušan Bajatović, Arđend Bajrami, Zoran Bojanić, Danijela Veljović, Mladen Grujić, prof. dr Zoran Dragišić, Vladimir Đukanović, Milan Đurica, Ilija Životić, Vladan Zagrađanin, Marko Zeljug, Krsto Janjušević, Dragomir Karić, Miroslav Kondić, Nikola Lazić, Sofija Maksimović, Aleksandar Marković, Dragan D. Marković, prof. dr Predrag Marković, Milutin Mrkonjić, Olivera Nedeljković, Vesna Nedović, Milica Nikolić, Ljubo Petrović, Mira Petrović, Milena Popović, dr Ljubinko Rakonjac, Života Starčević, Ivan Tasovac, Smilja Tišma, Marija Todorović, Sonja Todorović, prof. dr Jahja Fehratović, Toma Fila, Aco Petrović, Ljiljana Kuzmanović-Vujaković, Marina Mirković, Mina Kitanović i Daniel Đivanović.

Predsednik je, saglasno čl. 90. stav 1. i 239. stav 2. Poslovnika Narodne skupštine, obavestio da su pozvani da sednici prisustvuju Dejan Popović, predsednik Saveta Agencije za energetiku Republike Srbije, Gordan Tanić, rukovodilac Sektora za ekonomsko-finansijske poslove Agencije i Goran Petković, član Saveta Agencije.

Zatim je Narodna skupština nastavila rad i prešla na jedinstveni pretres o **5. tački dnevnog reda - IZVEŠTAJU O RADU AGENCIJE ZA ENERGETIKU REPUBLIKE SRBIJE ZA 2019. GODINU (BROJ 02-669/20 OD 1. JUNA 2020. GODINE) SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 19. FEBRUARA 2021. GODINE.**

Predsednik je, saglasno čl. 192. i 238. st. 3. i 4. Poslovnika, otvorio jedinstveni pretres o **Izveštaju o radu Agencije za energetiku Republike Srbije za 2019. godinu, sa Predlogom zaključka Odbora za privredu, regionalni razvoj, trgovinu, turizam i energetiku od 19. februara 2021. godine.**

Izveštaj o radu obrazložio je predstavnik predlagača Dejan Popović, predsednik Saveta Agencije za energetiku Republike Srbije, a Predlog zaključka povodom razmatranja Izveštaja obrazložio je narodni poslanik Veroljub Arsić, predsednik Odbora za privredu, regionalni razvoj, trgovinu, turizam i energetiku.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Vojislav Vujić, predstavnik Poslaničke grupe JEDINSTVENA SRBIJA (JS), Jasmina Karanac, predstavnik Poslaničke grupe Socijaldemokratska partija Srbije, dr Aleksandra Tomić, predstavnik Poslaničke grupe „Aleksandar Vučić - za našu decu“, Samir Tandir, Sanja Jefić Branković, Nenad Filipović, Tihomir Petković, Đorđe Milićević, Branimir Jovanović, Nikola Radosavljević, Velibor Stanojlović, Ljiljana Malušić i Marijan Rističević (povodom čijeg izlaganja se za reč javio predstavnik predlagača - narodni poslanik Veroljub Arsić, nakon čega je narodni poslanik Marijan Rističević ukazao na povrede čl. 106, 107. i 108. Poslovnika, a zatim je predsedavajuća odredila pauzu do 15,00 časova).

Nakon pauze, sednica je nastavljena u 15 časova i 5 minuta.

U nastavku jedinstvenog pretresa učestvovali su narodni poslanici: Uglješa Marković, Milanka Jevtović Vukojičić, Stefan Srbljanović, Srbislav Filipović, Vuk Mirčetić, Zoran Tomić, Tomislav Janković, Miloš Banđur, Adam Šukalo, prof. dr Marko Atlagić, prof. dr Vladimir Marinković, Uglješa Mrdić, Aleksandar Mirković, dr Vladimir Orlić i Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS).

Zatim je predsednik, na osnovu člana 98. stav 4. Poslovnika, zaključio jedinstveni pretres.

Predsednik je, saglasno članu 87. stav 5. Poslovnika Narodne skupštine, odredio četvrtak, 11. mart 2021. godine, sa početkom u 18 časova i 20 minuta, kao Dan za glasanje o tačkama dnevnog reda Druge sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje, u 18 časova i 20 minuta, utvrđeno je da je u sali prisutan 171 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje, u skladu sa članom 88. stav 5. Poslovnika Narodne skupštine.

Zatim je Narodna skupština prešla na odlučivanje o tačkama dnevnog reda sednice.

**1. tačka dnevnog reda –** **PREDLOG ZAKONA O POTVRĐIVANjU KONVENCIJE O TRGOVINI ŽITARICAMA, 1995,**

Narodna skupština je, većinom glasova svih narodnih poslanika (od 172 prisutna narodna poslanika, 171 je glasao za, a jedan nije glasao), usvojila Predlog zakona o potvrđivanju Konvencije o trgovini žitaricama, 1995, u celini.

**2. tačka dnevnog reda –** **PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE DRŽAVE PALESTINE U OBLASTI BEZBEDNOSNE SARADNjE**

Narodna skupština je, većinom glasova svih narodnih poslanika (od 173 prisutna narodna poslanika, 172 su glasala za, a jedan nije glasao), usvojila Predlog zakona o potvrđivanju Sporazuma između Vlade Republike Srbije i Vlade Države Palestine u oblasti bezbednosne saradnje, u celini.

**3. tačka dnevnog reda –** **PREDLOG ODLUKE O IZBORU PREDSEDNIKA, ZAMENIKA PREDSEDNIKA I ČLANOVA UPRAVNOG ODBORA REGULATORNE AGENCIJE ZA ELEKTRONSKE KOMUNIKACIJE I POŠTANSKE USLUGE**

Narodna skupština je, većinom glasova svih narodnih poslanika (od 173 prisutna narodna poslanika, 171 je glasao za, a dva nisu glasala), usvojila Predlog odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge, u celini.

Zatim je predsednik Narodne skupštine, u ime narodnih poslanika i u svoje ime, čestitao predsedniku, zameniku predsednika i članovima Upravnog odbora Regulatorne agencije za elektronske komunikacije i poštanske usluge na izboru i poželeo im puno uspeha u radu.

**4. tačka dnevnog reda – PREDLOG KANDIDATA ZA IZBOR ČLANOVA VEĆA AGENCIJE ZA SPREČAVANjE KORUPCIJE**

Pre prelaska na odlučivanje predsednik je podsetio da, prema odredbama Zakona o sprečavanju korupcije, Veće Agencije čini pet članova i da članove Veća Agencije Narodna skupština bira većinom glasova svih narodnih poslanika, kao i da je ministar pravde, kao ovlašćeni predlagač, povukla predlog za kandidata Dejana Milića.

Narodna skupština je, većinom glasova svih narodnih poslanika, za članove Veća Agencije za sprečavanje korupcije izabrala:

- Steva Bajić, samostalnog savetnika u Agenciji za sprečavanje korupcije (od 173 prisutna narodna poslanika, 167 je glasalo za, a šest nije glasalo),

- Danicu Marinković, sudiju Apelacionog suda u Kragujevcu, u penziji (od 173 prisutna narodna poslanika,171 je glasao za, a dva nisu glasala),

- dr Miloša Stankovića, docenta Pravnog fakulteta u Beogradu (od 173 prisutna narodna poslanika, 172 su glasala za, a jedan nije glasao),

- Biljanu Pavlović, šefa Kabineta predsednika Komisije za zaštitu konkurencije i šefa protokola u Komisiji za zaštitu konkurencije (od 173 prisutna narodna poslanika, 170 je glasalo za, a tri nisu glasala) i

- Tamaru Mišić, pomoćnika direktora Agencije za sprečavanje korupcije (od 173 prisutna narodna poslanika, 171 je glasao za, a dva nisu glasala).

Narodna skupština za članove Veća Agencije za sprečavanje korupcije nije izabrala:

- Krsmana Ilića, zamenika Apelacionog javnog tužioca u Beogradu, u penziji (od 173 prisutna narodna poslanika, 15 je glasalo za, jedan se uzdržao, a 157 nije glasalo),

- Ivana Đokovića, diplomiranog pravnika iz Novog Sada (od 173 prisutna narodna poslanika, pet je glasalo za, a 168 nije glasalo),

- Verku Atanasković, pomoćnika direktora Agencije za sprečavanje korupcije (od 173 prisutna narodna poslanika, jedan je glasao za, jedan protiv, a 171 nije glasao),

- Gorana Gajića, savetnika za skupštinske poslove u Službi Skupštine Grada Novog Sada (od 173 prisutna narodna poslanika, jedan se uzdržao, a 172 nisu glasala),

- Maju Petrović, pomoćnika direktora Agencije za sprečavanje korupcije (od 173 prisutna narodna poslanika, 173 nisu glasala),

- Velimira Matkovića, advokata u Beogradu (od 173 prisutna narodna poslanika, 173 nisu glasala),

- Draganu Petković Anojčić, višeg savetnika u Sektoru za normativne poslove Stručne službe Zaštitnika građana (od 173 prisutna narodna poslanika, dva su glasala za, a 171 nije glasao),

- Zagorku Kolović, sudiju Privrednog apelacionog suda u penziji (od 173 prisutna narodna poslanika, 173 nisu glasala),

- Radmilu Lemajić Kišgeci, sekretara Medicinske škole „7. april“ u Novom Sadu (od 173 prisutna narodna poslanika, 173 nisu glasala),

- Sašu Došena, advokata u Novom Sadu (od 173 prisutna narodna poslanika, 173 nisu glasala),

- Bratislava Stankovića, samostalnog savetnika u Ministarstvu za rad, zapošljavanje, boračka i socijalna pitanja (od 173 prisutna narodna poslanika, 173 nisu glasala),

- Danju Matković, advokata u Beogradu (od 173 prisutna narodna poslanika, dva su glasala za, jedan se uzdržao, a 170 nije glasalo) i

- Dragića Radovanovića, advokata u Beogradu (od 173 prisutna narodna poslanika, 173 nisu glasala).

**5. tačka dnevnog reda –** **IZVEŠTAJ O RADU AGENCIJE ZA ENERGETIKU REPUBLIKE SRBIJE ZA 2019. GODINU (BROJ 02-669/20 OD 1. JUNA 2020. GODINE) SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 19. FEBRUARA 2021. GODINE**

Narodna skupština je, većinom glasova (od 173 prisutna narodna poslanika, 168 je glasalo za, a pet nije glasalo), usvojila Predlog zaključka povodom razmatranja Godišnjeg izveštaja o radu Agencije za energetiku Republike Srbije za 2019. godinu, koji je podneo Odbor za privredu, regionalni razvoj, trgovinu, turizam i energetiku 19. februara 2021. godine.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Drugu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 35 minuta.

GENERALNI SEKRETAR PREDSEDNIK

Veljko Odalović Ivica Dačić